b'\n_START_ARTICLE_\nMacau\n_START_SECTION_\nEtimologija\n_START_PARAGRAPH_\nPrva znani zapis o imenu >>Macau<<, predstavljen kot Ya/A Ma Gang ("\xe4\xba\x9e/\xe9\x98\xbf-\xe5\xaa\xbd/\xe9\xa6\xac-\xe6\xb8\xaf") se je pojavil 22. novembra 1555. Lokalni prebivalci so verjeli, da je boginja morja Mazu (druga\xc4\x8de imenovana A-Ma) blagoslovila in za\xc5\xa1\xc4\x8ditila pristani\xc5\xa1\xc4\x8de in morje okoli templja A-Ma zato so za ozna\xc4\x8ditev tega podro\xc4\x8dja uporabljali njeno ime. Ko so portugalski raziskovalci prvi\xc4\x8d prispeli na to podro\xc4\x8dje in so spra\xc5\xa1evali po imenu kraja, so doma\xc4\x8dini mislili, da spra\xc5\xa1ujejo po templju, zato so jim povedali da je to >>Ma Kok<< (\xe5\xaa\xbd\xe9\x96\xa3). Portugalci so to razumeli kot Amaqu\xc3\xa3o. Skozi \xc4\x8das so se uporabljala razli\xc4\x8dna imena dokler se v 17. stoletju nista uveljavila Amac\xc3\xa3o/Amacao in Mac\xc3\xa3o/Macao, danes pa se je uveljavilo ime Macao in Macau._NEWLINE_Polotok Macao ima v kitaj\xc5\xa1\xc4\x8dini ve\xc4\x8d imen: Jing\'ao (\xe4\xba\x95\xe6\xbe\xb3/\xe9\x8f\xa1\xe6\xbe\xb3), Haojing (\xe6\xbf\xa0\xe9\x8f\xa1) in Haojingi\'ao (\xe6\xbf\xa0\xe9\x8f\xa1\xe6\xbe\xb3). Otoke Taipa, Coloane in Hengqin so skupaj imenovali Shizimen (\xe5\x8d\x81\xe5\xad\x97\xe9\x96\x80). Ta imena so kasneje v kanto\xc5\xa1\xc4\x8dini postala Aomen (\xe6\xbe\xb3\xe9\x96\x80), Oum\xc3\xban v prevodu je to pomenilo zalivska vrata ali pristani\xc5\xa1ka vrata kar se nana\xc5\xa1a na celoten teritorij.\n_START_SECTION_\nZgodovina\n_START_PARAGRAPH_\nObmo\xc4\x8dje je bilo naseljeno \xc5\xbee v \xc4\x8dasu dinastije Han. Kot ve\xc4\x8dje naselje se je Macao razvil \xc5\xa1ele po prihodu Portugalcev v 16. stoletju. Prvi evropski raziskovalec, ki je dosegel kitajsko je bil Jorge \xc3\x81lvares leta 1513. Portugalski trgovci so trgovsko to\xc4\x8dko Tam\xc3\xa3o (dana\xc5\xa1nji Tuen Mun) najprej vzpostavili v vodah okoli Hong Konga in za\xc4\x8deli redno trgovati z okoli\xc5\xa1kimi naselji in ju\xc5\xbeno Kitajsko. Zaradi voja\xc5\xa1kega spopada med Mingom in portugalsko mornarico so bili trgovci leta 1521 izgnani. Kljub prepovedi se je trgovina nadaljevala na drugih lokacijah vzdol\xc5\xbe Biserne reke tako so se Portugalci naselili v Macau. Trgovski odnosi so se ponovno vzpostavili leta 1554 tri leta zatem pa so Portugalci v trajni najem dobili Macao. V zameno so morali na leto pla\xc4\x8dati 500 srebrnih taelov._NEWLINE_Majhna trgovska postojanka je hitro postala rasto\xc4\x8de mesto. Leta 1576 je bila ustanovljena rimokatoli\xc5\xa1ka \xc5\xa1kofija Macao, leta 1583 pa je bil ustanovljen senat, ki je urejal ob\xc4\x8dinske zadeve hitro rasto\xc4\x8dega mesta. Mesto je bilo na vrhuncu svoje mo\xc4\x8di konec 16. stoletja ko je preko njega potekal izvoz kitajske svile na Japonsko. \xc4\x8ceprav je bilo Portugalcem sprva prepovedano utrjevati mesto so ti zaradi nizozemskih voja\xc5\xa1kih vpadov zgradili Fortaleza do Monte. Nizozemci so mesto napadli leta 1622 vendar so ga Portugalci uspe\xc5\xa1no obranili. V \xc5\xa1tiridesetih letih 17. stoletja je mo\xc4\x8d kolonije zaradi ve\xc4\x8djega \xc5\xa1tevila katastrofalnih dogodkov za\xc4\x8dela upadati. Japonska je leta 1639 zaustavila trgovino in se zaprla vase zaradi \xc4\x8desar so Portugalci izgubili dostop do izredno donosnega trga in trgovskih poti. Leta 1640 je pri\xc5\xa1lo, do vojne med Portugalsko in \xc5\xa0panijo, leta 1941 pa so Nizozemci zasedli Malako, ki je bila pomembna trgovska postaja na poti proti Evropi._NEWLINE_Leta 1644 je Kitajska zaradi spopada med dinastijami  Ming in Qing vzpostavila politiko Haijin in se zaprla vase. S tem je bila prepovedano vsako trgovanje s Kitajsko, trgovanje pa je bilo omejeno le na Macao. Leta 1684 je cesar Kangxi odpravil prepoved, Kitajska je ponovno omejila trgovino leta 1757 v okviru kantonskega sistema. Trgovske ladje so se morale najprej ustaviti v Macau preden so nadaljevale pot v Kanton. Organi oblasti Qing so imeli v tem obdobju veliko ve\xc4\x8djo vlogo pri opravljanju ozemlja, kitajski prebivalci so bili podvr\xc5\xbeeni sodi\xc5\xa1\xc4\x8du Qing po letu 1740 pa je vsako novogradnjo moral odobriti mandarin. V 18. stoletju je vedno bolj donosna za\xc4\x8dela postajati trgovina z opijem zaradi \xc4\x8desar je Macao ponovno postal pomembno trgovsko sredi\xc5\xa1\xc4\x8de._NEWLINE_Po prvi opijski vojni in ustanovitvi britanskega Hong Konga je Macao izgubil svojo vodilno vlogo trgovskega pristani\xc5\xa1\xc4\x8da. V tem \xc4\x8dasu je bila v koloniji glavna panoga proizvodnja petard, kadil, tobaka in \xc4\x8daja. Portugalska je izkoristila povojno \xc5\xa1ibkost kitajskega cesarstva in nad Macaom uveljavila svojo suverenost. Prenehala je z pla\xc4\x8devanjem letne najemnine ter si v letih 1851 in 1864 priklju\xc4\x8dila otoka Paipa in Coloane. Zasedla je tudi otoke Lapa in Montanha vendar ju je do leta 1887 vrnila ko je bil v Pekingu podpisan kitajsko-portugalski sporazum, ki je urejal status portugalskega Macaa. Ta sporazum je Portugalsko obvezoval, da bi se odrekla Macau brez njene odobritve. Kljub ob\xc4\x8dasnim konfliktom med kantonsko vlado in kolonialno vlado je status Macaa ostal nespremenjen, tako je bilo tudi med portugalsko revolucijo leta 1910 in kitajsko revolucijo 1911. Leta 1928 je bil ponovno sklenjen pekin\xc5\xa1ka pogodba s katero je Kuomintang potrdil portugalsko pristojnost v Macau._NEWLINE_Med drugo svetovno vojno Japonci niso zasedli kolonije in so na splo\xc5\xa1no spo\xc5\xa1tovali portugalsko nevtralnost v Macau. Leta 1943 je pri\xc5\xa1lo, do incidenta v katerem so Japonci zajeli britansko ladjo v vodah Macaa. Po tem dogodku je japonska namestila skupino vladnih svetovalcev kot alternativo voja\xc5\xa1ki okupaciji. Obmo\xc4\x8dje se je med vojno izognilo voja\xc5\xa1kim spopadom razen leta 1945 ko so zavezni\xc5\xa1ka letala bombardirala skladi\xc5\xa1\xc4\x8de goriva po tem ko so zavezniki izvedeli, da se kolonialna vlada pripravlja na prodajo goriva Japoncem. Portugalska je leta 1950 dobila za \xc5\xa1kodo ve\xc4\x8d kot 20 milijonov dolarjev._NEWLINE_Med kitajsko dr\xc5\xbeavljansko vojno se je v koloniji naselilo veliko beguncev iz Kitajske. Rasto\xc4\x8de prebivalstvo in dostop do poceni delavne sile je Macau omogo\xc4\x8dil gospodarsko rast, saj je kolonija raz\xc5\xa1irila svojo industrijo obla\xc4\x8dil in tekstila, razvila turizem in legalizirala igralni\xc5\xa1ke igre. Zaradi vse ve\xc4\x8djega nezadovoljstva med kitajskimi prebivalci je na vrhuncu  kulturne revolucije decembra 1966 izbruhnil upor, razgla\xc5\xa1ene so bile izredne razmere v spopadih med civilisti in policijo je bilo ubitih osem civilistov ve\xc4\x8d kot dvesto pa ranjenih. Portugalska je kasneje izgubila popoln nadzor nad kolonijo in se strinjala, da bo sodelovala s komunisti\xc4\x8dnimi oblastmi v zameno za nadaljnje upravljanje kolonije._NEWLINE_Po nageljnovi revoluciji leta 1974 in dekolonializaciji, ki je temu sledila se je Portugalska odpovedala Macau kot \xc4\x8dezmorski provinci in ga priznala kot >>kitajsko ozemlje pod portugalsko upravo<<. Ko je Kitajska z Veliko Britanijo sklenila dogovor o prihodnosti Hong Konga so se leta 1986 za\xc4\x8dela pogajanja o prihodnosti Macaa. Leta 1987 je bil sklenjen sporazum po katerem bi Portugalska predala Macao Kitajski leta 1999 ta pa bi tam ohranila politi\xc4\x8dni in gospodarski sitem \xc5\xa1e petdeset let po prenosu. V zadnjih letih portugalske kolonialne vladavine se je Macao hitro urbaniziral. Izpeljani so bili \xc5\xa1tevilni veliki infrastrukturni projekti kot je bilo npr. mednarodno letali\xc5\xa1\xc4\x8de in kontejnerski terminal. Macao je bil prenesen na Kitajsko 20. decembra 1999 po 442 letih portugalske vladavine._NEWLINE_Po prenosu je Macao liberaliziral igralni\xc5\xa1ko industrijo (to je prej regulirala vlada), da bi privabil tuje vlagatelje in omogo\xc4\x8dil za\xc4\x8detek novega obdobja gospodarskega razvoja.  Regionalno gospodarstvo je med lotoma 2002 in 2014 doseglo dvomestno stopnjo rasti zaradi \xc4\x8desar je Macao eno od najbogatej\xc5\xa1ih gospodarstev na svetu. Politi\xc4\x8dne razprave so osredoto\xc4\x8dene na neodvisnost regije in spo\xc5\xa1tovanje >>ena dr\xc5\xbeava, dva sistema<<. Sporna so vpra\xc5\xa1anja nacionalne varnostne zakonodaje na splo\xc5\xa1no pa imajo prebivalci Macaa visoko raven zaupanja v vlado._NEWLINE_Leta 2015 je dr\xc5\xbeavni svet preoblikoval meje Macaa. Ta se je premaknila severno od Canal dos Patos znatno se je raz\xc5\xa1irila tudi pomorska meja. S tem seje povr\xc5\xa1ina ozemlja Macaa pove\xc4\x8dala za 85 kvadratnih kilometrov.\n_START_SECTION_\nVlada in politika\n_START_PARAGRAPH_\nMacao je posebno upravno obmo\xc4\x8dje Kitajske katere izvr\xc5\xa1na, zakonodajna in sodna oblast so prenesene iz nacionalne vlade. Kitajsko-portugalski sporazum je s prenosom suverenosti zagotovil gospodarsko in upravno kontinuiteto zaradi \xc4\x8desar je bil izvr\xc5\xa1ni vladni sistem ve\xc4\x8dinoma podedovan iz kolonialne zgodovine Macaa. V skladu s temi pogoji in na\xc4\x8delom >>ena dr\xc5\xbeava, dva sistema<< je temeljni zakon Macaa regionalna ustava. Ker so se pogajanja za ureditev statusa za\xc4\x8dela po koncu pogajanj za Hong Kong je vladna ureditev v Macau zelo podobna tisti v Hong Kongu._NEWLINE_Regionalna vlada je sestavljena iz treh vej:_NEWLINE_Izvr\xc5\xa1ni direktor: je odgovoren za uveljavljanje regionalne uprave, lahko zahteva ponovno obravnavo zakonodaje, in imenuje \xc4\x8dlane izvr\xc5\xa1nega sveta, del zakonodajne oblasti in imenuje glavne uradnike. Izvr\xc5\xa1ni direktor lahko v skladu z izvr\xc5\xa1nim svetom predlaga nove zakone izda podzakonske predpise in ima pooblastilo za razpustitev zakonodajne oblasti._NEWLINE_Zakonodajna skup\xc5\xa1\xc4\x8dina: enodomna zakonodajna skup\xc5\xa1\xc4\x8dina sprejema regionalne zakone, odobrava prora\xc4\x8dun in ima mo\xc4\x8d da odstavi izvr\xc5\xa1nega direktorja._NEWLINE_Pravosodje: sodi\xc5\xa1\xc4\x8de prve stopnje in ni\xc5\xbeje stopnje, sodnike imenuje izvr\xc5\xa1ni direktor na podlagi priporo\xc4\x8dil komisije, interpretira zakone in zavrne tiste, ki so v neskladju z ustavo._NEWLINE_Izvr\xc5\xa1ni direktor je vodja vlade in je lahko na polo\xc5\xbeaju najve\xc4\x8d dva petletna mandata. Imenuje ga dr\xc5\xbeavni svet (pod vodstvom kitajskega premiera) po nominaciji volilnega odbora, ki ga sestavlja 400 vodij podjetij, skupnosti in vlade._NEWLINE_Zakonodajna skup\xc5\xa1\xc4\x8dina ima 33 \xc4\x8dlanov, od katerih vsak opravlja \xc5\xa1tiriletni mandat: 14 \xc4\x8dlanov je neposredno izvoljenih, 12 posredno, 7 pa jih imenuje izvr\xc5\xa1ni odbor. Posredno izvoljeni poslanci so izbrani od omejenega \xc5\xa1tevila volivcev, ki jih predstavljajo gospodarske panoge ali posebne interesne skupine. Vsi neposredno izvoljeni \xc4\x8dlani so izbrani s sorazmerno zastopanostjo._NEWLINE_Leta 2017 je imelo v zakonodajni skup\xc5\xa1\xc4\x8dini svoje kandidate dvanajst strank. Te stranke so se zdru\xc5\xbeile v dve ideolo\xc5\xa1ki skupini: pro-kitajska (sedanja vlada) in pro-demokrati\xc4\x8dna. Macao na nacionalnem ljudskem kongresu zastopa dvanajst poslance, ki jih izbere volilni odbor in 29 delegatov na kitajski politi\xc4\x8dni posvetovalni konferenci, ki jo imenuje centralna vlada._NEWLINE_Macao ima lo\xc4\x8dene pristojnosti zato kitajska nacionalna zakonodaja v ve\xc4\x8dini nima veljave. Pravosodni sitem Macaa temelji na portugalskem civilnem pravu in nadaljuje pravno tradicijo vzpostavljeno med kolonialno vlado. Mo\xc4\x8d osrednjega organa je omejena na regionalno pristojnosti in zakonodajo, regionalno sodi\xc5\xa1\xc4\x8de je podrejeno socialisti\xc4\x8dnemu civilnemu pravu. Odlo\xc4\x8ditve odbora nacionalnega ljudskega kongresa lahko spremenijo odlo\xc4\x8ditve v regionalnih sodnih postopkih._NEWLINE_Neodvisnost ozemlja je najbolj o\xc4\x8ditna v politiki priseljevanja in obdav\xc4\x8ditve. Oddelek za identifikacijo izdaja potne liste stalnim prebivalcem, ti se razlikujejo od potnih listov na celini ali v Hong Kongu, regija ima urejeno mejo z ostalo dr\xc5\xbeavo. Vsi potniki med Macaom, Kitajsko in Hong Kongom morajo opraviti mejni nadzor ne glede na dr\xc5\xbeavljanstvo. Kitajski dr\xc5\xbeavljani s stalnim prebivali\xc5\xa1\xc4\x8dem na celinski Kitajski nimajo pravice do bivanja v Macau in so podvr\xc5\xbeeni nadzoru priseljevanja. Javne finance so lo\xc4\x8dene od nacionalne vlade, davki pobrani v Macau pa se ne stekajo v osrednji kitajski organ._NEWLINE_Za obrambo regije je zadol\xc5\xbeena garnizija Macao. Vrhovni poveljnik vojske je predsednik Ljudske republike Kitajske, regionalna vlada lahko garnizon kadarkoli zaprosi za pomo\xc4\x8d. Prebivalci Macaa niso dol\xc5\xbeni opravljati voja\xc5\xa1ke slu\xc5\xbebe prav tako lokalna zakonodaja ne predvideva zaposlovanja v oboro\xc5\xbeenih silah zato je garnizija v celoti sestavljena iz nerezidentov._NEWLINE_Diplomatske zadeve Macaa ureja osrednja vlada in zunanje ministrstvo v Pekingu. Kljub temu Macao sam ohranja sposobnost vzdr\xc5\xbeevanja lo\xc4\x8denih gospodarskih in kulturnih odnosov s tujino. Regija se pogaja o svojih trgovskih sporazumih in dejavno sodeluje v organizacijah kot je Svetovna trgovinska organizacija in Zdru\xc5\xbeeni narodi. Regionalna vlada vzdr\xc5\xbeuje svoje pisarne tako na kitajskem kot tudi drugih dr\xc5\xbeavah.\n_START_SECTION_\nGeografija\n_START_PARAGRAPH_\nMacao se nahaja na ju\xc5\xbeni obali Kitajske na zahodni strani Biserne reke 60 km zahodno od Hong Konga. Na vzhodu in jugo ga obdaja Ju\xc5\xbenokitajsko morje  na zahodu in severu pa Guangdong in Zhuhai. Ozemlje sestavljajo polotok Macao, Taipa in Coloane. Ozemlje na otoku Hengqin, ki gosti Univerzo Macao prav tako spada pod pristojnost regionalne vlade. Najvi\xc5\xa1ja to\xc4\x8dka je Coloane Alto z 170,6 metri nadmorske vi\xc5\xa1ine._NEWLINE_Razvoj mest je osredoto\xc4\x8den na polotok Macao kjer \xc5\xbeivi ve\xc4\x8dina prebivalstva. Polotok je bil prvotno otok z hribovitim terenom iz katerega je postopoma nastal tombolo (otok, ki ga z kopnim povezuje pe\xc5\xa1\xc4\x8deni pas). Naravna sedimentacija in melioracija zemlji\xc5\xa1\xc4\x8d sta pripomogli, da se je povr\xc5\xa1ina kopnega pove\xc4\x8dala in omogo\xc4\x8dila rast mest. Macao je v zadnjem stoletju potrojil svojo povr\xc5\xa1ino, pove\xc4\x8dal se je s 10,28 km\xc2\xb2 v poznem 19. stoletju  na 32,9 km\xc2\xb2 leta 2018._NEWLINE_Catai je obmo\xc4\x8dje ki so ga pridobili iz morja z nasutjem materiala. Povezuje otoka Taipa in Coloane. Po letu 1999 so na njem zrasle \xc5\xa1tevilne igralnice in letovi\xc5\xa1\xc4\x8da. Pristojnost regije nad okoli\xc5\xa1kim morjem se je mo\xc4\x8dno raz\xc5\xa1irilo leta 2015 ko je bilo regiji dodeljenih dodatnih 85 km\xc2\xb2 morja. Regija ima nadzor tudi nad delom umetnega otoka na katerem je mejna kontrolna to\xc4\x8dka mostu Hong Kong \xe2\x80\x93 Zhuhai \xe2\x80\x93 Macao.\n_START_SECTION_\nPodnebje\n_START_PARAGRAPH_\nPodnebje je vla\xc5\xbeno subtropsko zna\xc4\x8dilno za ju\xc5\xbeno Kitajsko. Obmo\xc4\x8dje ime dve prevladujo\xc4\x8di sezoni poletje  (od maja so septembra) in zimo (od novembra do februarja), ki sta najdalj\xc5\xa1i obdobji. Pomlad (marec in april) in jesen (oktober) predstavljati kratki obdobji. Poletni monsuni prina\xc5\xa1ajo topel in vla\xc5\xbeen zrak ter veliko de\xc5\xbeevja. Pogosto se pojavijo tudi tajfuni, ki prina\xc5\xa1ajo mo\xc4\x8dno de\xc5\xbeevje. Pozimi severni vetrovi iz celine prina\xc5\xa1ajo suh zrak in malo padavin. Najvi\xc5\xa1jo temperaturo so zabele\xc5\xbeili 2. julija 1930 39,9\xc2\xb0C najni\xc5\xbejo pa 26. januarja 1948 -1,8\xc2\xb0C.\n_START_SECTION_\nDemografija\n_START_PARAGRAPH_\nStatisti\xc4\x8dna urad je konec leta 2017 ocenil, da v Macau \xc5\xbeivi 653.100 prebivalcev. Z gostoto prebivalstva 21.340 ljudi na kvadrati kilometer je Macao najbolj gosto naseljena regij na svetu. Velika ve\xc4\x8dina prebivalcev regije spada v etni\xc4\x8dno skupino Han od katerih mnogi prihajajo iz Guangdonga (31,9%) ali Fujina (5,9%). Preostalih 11,6% prebivalcev predstavljajo neetni\xc4\x8dne kitajske manj\xc5\xa1ine, predvsem Filipinci, Vietnamci in Portugalci. Macaenesi, doma\xc4\x8dini z me\xc5\xa1anim portugalskim poreklom sestavljajo del portugalskega prebivalstva. Velik del prebivalstva predstavljajo portugalski dr\xc5\xbeavljani, ki so del zapu\xc5\xa1\xc4\x8dine kolonialne vladavine. V \xc4\x8dasi prenosa suverenosti leta 1999 je imelo 107.000 prebivalcev portugalske potne liste._NEWLINE_Prevladujo\xc4\x8di jezik je kanton\xc5\xa1\xc4\x8dina, razli\xc4\x8dica kitaj\xc5\xa1\xc4\x8dine iz Guangdonga. Jezik govori 87,5 odstotka prebivalcev od tega 80,1 odstotek kot prvi jezik in 7,5 odstotka kot drugi jezik. Le 2,3 odstotka ljudi govori portugalsko, ki je drugi uradni jezik. Kot prvi jezik portugalsko govori 0,7 odstotka prebivalcev kot drugi jezik pa 1,6 odstotkov. Zaradi priseljevanja iz kitajske se je pove\xc4\x8dalo \xc5\xa1tevilo prebivalcev, ki govorijo mandarin\xc5\xa1\xc4\x8dino. Priseljencev je pribli\xc5\xbeno polovica prebivalstva (50,4%) ti uporabljajo mandari\xc5\xa1\xc4\x8dino kot prvi jezik v 5,5 odstotkih kot drugi jezik pa v 44,9 odstotkih. Pri pisanju se uporabljajo tradicionalni kitajski znaki in ne poenostavljeni kot na celini. Angle\xc5\xa1\xc4\x8dina se \xc5\xa1teje kot dodatni delavni jezik, govori jo ve\xc4\x8d kot \xc4\x8detrtina prebivalstva (27,5%), 2,8% je doma\xc4\x8dih govorcev 24,7% pa angle\xc5\xa1\xc4\x8dino uporablja kot drugi jezik. Kreolski jezik Macanese Patois znan tudi kot Patu\xc3\xa1 govori le \xc5\xa1e nekaj starej\xc5\xa1ih ljudi iz skupnosti Macaenesov._NEWLINE_Na podro\xc4\x8dju vere so najbolj raz\xc5\xa1irjene kitajske ljudske religije (58,9%) sledi jim budizem (17,3%) in kr\xc5\xa1\xc4\x8danstvo (7,2%) medtem ko 15,4% prebivalstva ne priznava nobene verske pripadnosti. Manj kot en odstotek ljudi pripada drugim religijam (hinduizem, judovstvo, islam,\xe2\x80\xa6)._NEWLINE_Pri\xc4\x8dakovana \xc5\xbeivljenjska doba v Macau je bila leta 2018 81,6 let za mo\xc5\xa1ke in 87,7 let za \xc5\xbeenske. Regija ima \xc4\x8detrto najvi\xc5\xa1jo pri\xc4\x8dakovano \xc5\xbeivljenjsko dobo na svetu. Trije glavni vzroki za smrt so: rak, bolezni srca in bolezni dihal. Ve\xc4\x8dina zdravstvenih storitev, ki jih zagotavlja vlada je brezpla\xc4\x8dnih alternativno zdravljenje pa je mo\xc4\x8dno subvencionirano._NEWLINE_Delavci migranti predstavljajo ve\xc4\x8d kot 25% celotne delavne sile. Ti ve\xc4\x8dinoma delajo na ni\xc5\xbeje pla\xc4\x8danih delavnih mestih v gospodarstvu kot je npr. gradbeni\xc5\xa1tvo, hotelirstvo in gostinstvo. Ker je velik del doma\xc4\x8dega prebivalstva zaposlen v igralni\xc5\xa1ki industriji se razlike v dohodkih med lokalnimi prebivalci in delavci migranti pove\xc4\x8dujejo. Rising living costs have also pushed a large portion of non-resident workers to live in Zhuhai._NEWLINE_Zaradi visokih \xc5\xbeivljenjskih stro\xc5\xa1kov velik del delavcev \xc5\xbeivi v Zhuhaiju.\n_START_SECTION_\nGospodarstvo\n_START_PARAGRAPH_\nMacao ima kapitalisti\xc4\x8dno gospodarstvo, ki temelji na igralni\xc5\xa1tvu in turizmu. Je 83. najve\xc4\x8dje gospodarstvo na svetu z nominalnim BDP v vi\xc5\xa1ini 433 milijard MOP (53,9 milijarde ameri\xc5\xa1ki dolarjev). Macao ima enega najvi\xc5\xa1jih BDP na prebivalca zaradi \xc4\x8desar ima celotno ozemlje visoko stopnjo bogastva. Industrija iger na sre\xc4\x8do je najve\xc4\x8dja na svetu saj ustvari ve\xc4\x8d kot 195 milijard MOP (24 milijard ameri\xc5\xa1kih dolarjev) prihodkov kar je pribli\xc5\xbeno sedemkrat ve\xc4\x8d od Los Vegasa._NEWLINE_Regionalno gospodarstvo je mo\xc4\x8dno odvisno od iger na sre\xc4\x8do. Velika ve\xc4\x8dina vladnih sredstev (79,6 odstotka vseh dav\xc4\x8dnih prihodkov) izhaja iz igre na sre\xc4\x8do. Dele\xc5\xbe iger na sre\xc4\x8do je dosegel vrh leta 2013 pri 60% BDP in \xc5\xa1e vedno predstavlja 49,1% celotne gospodarske proizvodnje. Velika ve\xc4\x8dina obiskovalcev so turisti iz celinske Kitajske, ki predstavljajo 68 odstotkov vseh obiskovalcev. Igralni\xc5\xa1tvo je prepovedano tako a celinski Kitajski kot tudi v Hong Kongu kar daje Macau monopol nad igralni\xc5\xa1ko industrijo._NEWLINE_Igralni\xc5\xa1tvo je bilo legalizirano leta 1962, sprva je delovala pod monopolom, ki ga je podelila vlada dru\xc5\xbebi Sociedade de Turismo e Divers\xc3\xb5es de Macau. Ta licenca je bila ve\xc4\x8dkrat obnovljen preden se je kon\xc4\x8dala leta 2002 po \xc5\xa1tiridesetih letih. Da bi privabila tuje vlagatelje je vlada dovolila odprte ponudbe za igralni\xc5\xa1ke licence. Hkrati s poenostavitvijo omejitve potovanja za prebivalce celinske Kitajske je to spro\xc5\xbeilo hitro gospodarsko rast. Od leta 1999 do leta 2016 se je bruto doma\xc4\x8di proizvod v Macau pomno\xc5\xbeil s 7, stopnja brezposelnosti se je zni\xc5\xbeala s 6,3 na 1,9 odstotka. Igralnice Sands Macao, Wynn Macao, MGM Macau in Venetian Macu so bile odprte v prvem desetletju po liberalizaciji koncesij za igralni\xc5\xa1tvo. Igralnice zaposlujejo pribli\xc5\xbeno 24 odstotka celotne delovne sile v regiji._NEWLINE_Izvozno usmerjena proizvodnja je leta 1985 predstavljala 36,9 odstotka BDP leta 2017 pa je padla na 1 odstotek. Ve\xc4\x8dina izvoza predstavlja tekstil, obla\xc4\x8dila, igra\xc4\x8de in elektronika. Ob prenosu suverenosti leta 1999 so bile: pridelovalna dejavnost, finan\xc4\x8dne storitve , gradbeni\xc5\xa1tvo, nepremi\xc4\x8dnine ter igre na sre\xc4\x8do \xc5\xa1tirje najve\xc4\x8dji gospodarski sektorji. Prehod Macaa na gospodarski model, ki je v celoti odvisen od iger na sre\xc4\x8do je povzro\xc4\x8dil zaskrbljenost zaradi prevelike izpostavljenosti posameznega sektorja zaradi \xc4\x8desar je regionalna vlada poizku\xc5\xa1ala ponovno dezinvestirati svoje gospodarstvo._NEWLINE_Vlada se tradicionalno ni vpletala v gospodarstvo korporacije pa so bile obdav\xc4\x8dene po zelo nizkih stopnjah. Po prenosu oblasti na Kitajsko se je to deloma spremenilo, administracija se je bolj vklju\xc4\x8dila v zagotavljanje socialnega varstva, da bi tako prepre\xc4\x8dila cikli\xc4\x8dno naravo igralni\xc5\xa1ke industrije. Gospodarska rast je bila v veliki meri pripisana velikemu \xc5\xa1tevilu obiskovalcev iz celinske Kitajske vlada je to uravnavala tako, da je nadzorovala pretok turistov ter posledi\xc4\x8dno s tem igralni\xc5\xa1ko industrijo. Dogovor o tesnej\xc5\xa1em gospodarskem partnerstvu je formaliziral politiko proste trgovine med Macaom in celinsko Kitajsko pri \xc4\x8demer se je vsaka stran zavezala, da bo odpravila ovire za trgovino in \xc4\x8dezmejne nalo\xc5\xbebe._NEWLINE_Zaradi pomanjkanje zemlji\xc5\xa1\xc4\x8d v Macau skoraj ni obdelovalnih povr\xc5\xa1in za kmetijstvo zato to za gospodarstvo ni pomembno. Vsa hrana se uva\xc5\xbea skoraj vse tuje blago pa se pretovarja preko Hong Konga.\n_START_SECTION_\nTransport\n_START_PARAGRAPH_\nMacao ima visoko razvit cesti sistem z ve\xc4\x8d kot 400 km cest. Avtomobil vozijo po levi kar je ostanek portugalske kolonialne vladavine (na portugalskem in kitajskem vozijo po desni). V prometnih konicah je cestna infrastruktura zelo obremenjena \xc5\xa1e posebej v starem delu mesta kjer so ulice ozke. Javni avtobus vozi ne ve\xc4\x8d kot 80 progah, te dopolnjujejo \xc5\xa1e brezpla\xc4\x8dni avtobusi, ki potnike vozijo do priljubljenih turisti\xc4\x8dnih znamenitosti in lokacij v sredi\xc5\xa1\xc4\x8du mesta. Na obmo\xc4\x8dju je registriranih 1500 \xc4\x8drnih taksijev. Most Hong Kong \xe2\x80\x93 Zhuhai - Macao zagotavlja neposredno povezavo z vzhodno obalo izliva Biserne reke. \xc4\x8cezmejni promet s celinsko Kitajsko poteka preko mejnih kontrolnih to\xc4\x8dk Portras do Cerco in preko mostu L\xc3\xb3tus._NEWLINE_Preko mednarodnega letali\xc5\xa1\xc4\x8da Macao leti 8 milijonov potnikov letno in je glavno vozli\xc5\xa1\xc4\x8de za letalskega prevoznika Air Macau. \xc5\xbdelezni\xc5\xa1ko omre\xc5\xbeje Macau Light Rapid Transic je v izgradnji in naj bi za\xc4\x8dela delovati tekom leta 2019. Linija Taipa naj bi povezovala enajst postaj na otoku Taipa in Catai. Trajektne povezave z Hong Kongom in celinsko Kitajsko potekajo preko dveh trajektnih terminalov (Outer Harbour in Inner Harboure). Na voljo je tudi dnevna helikopterska linija med Hong Kongom in Shenzheinom.\n_START_SECTION_\nZdravstvo\n_START_PARAGRAPH_\nV mestu deluje dve bolni\xc5\xa1nici, javna Conde S. Janu\xc3\xa1rio in zasebna Kiang Wu, ki se nahaja na polotoku Macao. Na Cazaiju deluje \xc5\xa1e univerzitetna bolni\xc5\xa1nica imenovana Macau University of Science and Technology Hospital. Poleg bolni\xc5\xa1nic ima regija \xc5\xa1tevilne zdravstvene centre, ki nudijo brezpla\xc4\x8dno osnovno zdravstveno oskrbo prebivalcem. Omogo\xc4\x8den je tudi posvet v tradicionalni kitajski medicini._NEWLINE_Nobena bolni\xc5\xa1nica v Macau ni neodvisno ocenjena z mednarodno akreditacijo zdravstvenega varstva. V Macau ni medicinske \xc5\xa1ole zato se morajo vsi zdravniki izobra\xc5\xbeevati v tujini. Medicinsko osebje su lahku usposablja na Politehni\xc4\x8dnem in\xc5\xa1titutu in na medicinski \xc5\xa1oli Kiang Wu. Trenutno v Macau ni programov usposabljanja za babi\xc5\xa1tvo. \xc5\xa0tudija Univerze v Macau, ko jo je naro\xc4\x8dila vlada je pokazala, da je Macao premajhen, da bi imel lasten center za usposabljanje zdravnikov._NEWLINE_Gasilsko slu\xc5\xbebo zagotavlja Gasilski korpus Macau (Corpe de Bombeiros de Macau). Re\xc5\xa1evalno slu\xc5\xbebo z re\xc5\xa1evalnimi vozili ( Toyota HiAce kombi) zagotavlja rde\xc4\x8di kri\xc5\xbe Macau (Ambul\xc3\xa2ncia de Macau). Organizaciji imata 739 uniformiranih gasilcev in re\xc5\xa1evalcev razporejenih v sedmih postajah po regiji._NEWLINE_Zdravstveni urad Macao je odgovoren za usklajevane dejavnosti med javnimi in zasebnimi organizacijami na podro\xc4\x8dju javnega zdravja ter zagotavljanje zdravja dr\xc5\xbeavljanov  s specializiranimi in primarnimi zdravstvenimi storitvami ter tudi prepre\xc4\x8devanjem bolezni in promocijo zdravja. Center za nadzor in prepre\xc4\x8devanje bolezni je bil ustanovljen leta 2001. Spremlja delovanje bolni\xc5\xa1nic, zdravstvenih centrov in centrov za transfuzijo krvi. Prav tako skrbi za organizacijo oskrbe in prepre\xc4\x8duje bolezni, ki prizadenejo prebivalstvo, dolo\xc4\x8da zdravstvene smernice za javne in zasebne bolni\xc5\xa1nice ter izdaja licence. _NEWLINE_Od leta 2016 bolnike z huj\xc5\xa1imi te\xc5\xbeavami, ki jim niso kos bolni\xc5\xa1nice v Macau po\xc5\xa1iljajo v bolni\xc5\xa1nico Queen Mary v Hong Kongu. Prebivalci Macaa dostikrat sami i\xc5\xa1\xc4\x8dejo zdravni\xc5\xa1ko pomo\xc4\x8d v Hong Kongu saj ne zaupajo zdravnikom, ki so se izobra\xc5\xbeevali na celinski kitajski nato pa delajo v Macau.\n_START_SECTION_\nIzobra\xc5\xbeevanje\n_START_PARAGRAPH_\nIzobra\xc5\xbeevanje v Macau nima skupnega standarda in kurikuluma. Posamezne \xc5\xa1ole sledijo razli\xc4\x8dnim izobra\xc5\xbeevalnim modelom, vklju\xc4\x8dno s kitajskim, portugalskim, hongkon\xc5\xa1kim in britanskim. Otroci morajo obiskovati \xc5\xa1olo od svojega petega leta do dokon\xc4\x8danja ni\xc5\xbeje srednje \xc5\xa1ole pri 15. letih.  Od prebivalcev starih 3 ali ve\xc4\x8d let jih je 69,4% kon\xc4\x8dalo ni\xc5\xbejo sekundarno izobrazbo , 49,2% pa je kon\xc4\x8dalo vi\xc5\xa1jo srednjo \xc5\xa1olo, 21 odstotka si je pridobilo diplomo ali vi\xc5\xa1jo \xc5\xa1olo.  Zaradi obveznega izobra\xc5\xbeevanja je stopnja pismenosti 96,5%. Stopnja je ni\xc5\xbeja kot v drugih razvitih dr\xc5\xbeavah, razlog za to je priliv beguncev iz celinske Kitajske. Ve\xc4\x8dina starej\xc5\xa1ega prebivalstva ni bila formalno izobra\xc5\xbeena zaradi vojne in rev\xc5\xa1\xc4\x8dine._NEWLINE_Ve\xc4\x8dina \xc5\xa1ol je zasebnih. Od 77 netercialnih \xc5\xa1ol je 10 javnih ostale so zasebne. Rimokatoli\xc5\xa1ka \xc5\xa1kofija Macao ohranja pomembno mesto pri vzgoji in vodi 27 srednjih in osnovnih \xc5\xa1ol. Vlada zagotavlja 15 let brezpla\xc4\x8dnega izobra\xc5\xbeevana za vse prebivalce vpisane v javne \xc5\xa1ole in subvencionira \xc5\xa1olanje za \xc5\xa1tudente v zasebnih \xc5\xa1olah.  \xc5\xa0tudentje srednjih \xc5\xa1ol, ki \xc5\xa1tudirajo na obmejnih obmo\xc4\x8djih Guangdong so prav tako upravi\xc4\x8deni do subvencij._NEWLINE_Na ve\xc4\x8dini  \xc5\xa1ol kot jezik pou\xc4\x8devanja uporabljajo kanton\xc5\xa1\xc4\x8dino z obveznimi te\xc4\x8daji mandarin\xc5\xa1\xc4\x8dine. Manj\xc5\xa1e zasebne \xc5\xa1ole uporabljajo angle\xc5\xa1ki  ali portugalski jezik kot primarni u\xc4\x8dni jezik. Luso-kitajske \xc5\xa1ole ve\xc4\x8dinoma uporabljajo kitaj\xc5\xa1\xc4\x8dino poleg tega pa kot del svojega kurikula zahtevajo obvezne te\xc4\x8daje portugalskega jezika._NEWLINE_Macao ima deset univerz in visoko\xc5\xa1olskih zavodov. Univerza v Macau je bila ustanovljena leta 1981 in je edina javna univerza na ozemlju. Kiang Wu Nursing College Macau je najstarej\xc5\xa1i visoko\xc5\xa1olski in\xc5\xa1titut za izobra\xc5\xbeevanje bodo\xc4\x8dega zdravstvenega osebja. Univerza Sv. Jo\xc5\xbeefa, Univerza za znanost in tehnologijo Macao in Mestna univerza Macao so bile ustanovljene v naslednjih letih.\n_START_SECTION_\nKultura\n_START_PARAGRAPH_\nMe\xc5\xa1anje kitajske in portugalske kulture ter verskih tradicij je v ve\xc4\x8d kot \xc5\xa1tirih stoletij v Macau pustilo zbirko praznikov, festivalov in dogodkov. Najve\xc4\x8dji dogodek leta je Grand Prix Macau, ki poteka vsako leto novembra. Takrat se glavne ulice polotoka Macao spremenijo v dirkalno stezo, ki je podobna Grand Prixu v Monaku. Marca v Macau poteka festival umetnosti septembra pa mednarodno tekmovanje v ognjemetu. Oktobra in novembra poteka mednarodni glasbeni festival decembra pa maraton. _NEWLINE_Kitajsko novo leto je najpomembnej\xc5\xa1i tradicionalni festival, praznovanje pa obi\xc4\x8dajno poteka konec januarja ali v za\xc4\x8detku februarja. Februarja v templju Pou Un v Taipi poteka praznik Tou Teija, boga Zemlje. Istega meseca poteka rimokatoli\xc5\xa1ki obred procesija pasijon na\xc5\xa1ega gospoda, ki se za\xc4\x8dne v cerkvi Sv. Austina in se kon\xc4\x8da v katedrali._NEWLINE_Aprila poteka A-Ma festival v \xc4\x8dast boginje Matsu. Maja je mogo\xc4\x8de na praznik pijanega zmaja opaziti pleso\xc4\x8de zmaje in svetle\xc4\x8de Bude na dan kopanja gospoda Bude. Na isti dan poteka po\xc4\x8dastitev taoisti\xc4\x8dnega boga Tam Kong v vasi Coloane. Festival zmajeva ladja poteka vsako leto konec avgusta in v za\xc4\x8detku septembra na jezeru Nam Van. Vsi dogodki in praznovanja se zaklju\xc4\x8dijo z zimskim solsticijem decembra._NEWLINE_V Macau se je ohranilo veliko zgodovinskih obmo\xc4\x8dij. Zgodovinsko sredi\xc5\xa1\xc4\x8de Macaa vklju\xc4\x8duje 25 zgodovinskih lokacij, ki jih je UNESCO leta 2005 uvrstil na seznam svetovne dedi\xc5\xa1\xc4\x8dine. Vlado Macaa dostikrat kritizirajo, da pri urbanisti\xc4\x8dnem na\xc4\x8drtovanju ne upo\xc5\xa1teva dedi\xc5\xa1\xc4\x8dino. Leta 2007 so prebivalci Macaa napisali pismo Unescu v katerem so se prito\xc5\xbeili nad gradbenimi projekti okoli svetilnika Guia. Unesco je nato Macau izdal opozorilo naj omeji vi\xc5\xa1ino stavb v okolici. Leta 2015 je Zdru\xc5\xbeenje novi Macao Unescu predalo poro\xc4\x8dilo v katerem je trdilo, da vlada ni za\xc5\xa1\xc4\x8ditila kulturne dedi\xc5\xa1\xc4\x8dine Macaa pred urbanisti\xc4\x8dnim razvojem. V poro\xc4\x8dilu je omenjena stavba ljudske vlade, ki se nahaja ob vzno\xc5\xbeju Guia in ovira pogled na trdnjavo Guia (eden glavnih simbolov Macaa). Leta 2016 je Macao odobril 81 metrov visok stanovanjski projekt, naj bi bil v nasprotju z mestnimi predpisi o vi\xc5\xa1ini zgradb okoli svetilnika Guia.\n_START_SECTION_\nKuhinja\n_START_PARAGRAPH_\nHrana temelji na kitajski in portugalski kuhinji. Na kuhinjo so vplivale tudi indijske in malajske jedi, ki odra\xc5\xbeajo edinstveno kulturno in kulinari\xc4\x8dno me\xc5\xa1anico po stoletij kolonialne vladavine. Portugalski recepti so bili prilagojeni za uporabo lokalnih sestavin kot so sve\xc5\xbei morski sade\xc5\xbei, kurkuma, kokosovo mleko, fi\xc5\xbeol adzuki,\xe2\x80\xa6. Te prilagoditve so ustvarile zanimive razli\xc4\x8dice tradicionalnih portugalskih jedi kot so coldo verde, minchee in cozido \xc3\xa1 portuguesa. Medtem ko \xc5\xa1tevilne restavracije trdijo, da stre\xc5\xbeejo tradicionalne portugalske jedi ve\xc4\x8dinoma ponujajo me\xc5\xa1anico kantonsko-portugalske kuhinje. Galinha \xc3\xa1 portuguesa in jaj\xc4\x8dni kola\xc4\x8di so primeri kitajskih jedi, ki izhajajo iz makanskih vplivov vendar niso del makanske kuhinje. V Macau prevladuje tudi chaan chaan teng vrsta hitre prehrane, ki je podobna tistemu v Honh Kongu. Priljubljena uli\xc4\x8dna hrana je pastel de nata, pork chop buns in mandljevi pi\xc5\xa1koti.\n_START_SECTION_\n\xc5\xa0port\n_START_PARAGRAPH_\nKljub majhnemu obmo\xc4\x8dju je v Macao veliko \xc5\xa1portnih in rekreacijskih objektov, ki gostijo \xc5\xa1tevilne pomembne mednarodne \xc5\xa1portne dogodke vklju\xc4\x8dno z vzhodnoazijskimi igrami leta 2005, igrami Lusophoney leta 2006 azijskimi notranjimi igrami leta 2007. _NEWLINE_Ozemlje redno gosti Grand Prix Macau enega najpomembnej\xc5\xa1ih letnih tekmovanj v moto\xc5\xa1portu, ki uporablja mestne ulice kot dirkali\xc5\xa1\xc4\x8de. To je edino mestno dirkali\xc5\xa1\xc4\x8de, ki gosti Formulo 3 , turneje avtomobilov in dirke motornih koles v istem dogodku. Steza Guia z ozkimi vogali in vijugasto stezo velja za izredno zahtevno in je resen mejnih za bodo\xc4\x8de tekmovalce Formule 1._NEWLINE__NEWLINE_Macao se predstavlja lo\xc4\x8deno od celinske Kitajske s svojimi \xc5\xa1portnimi ekipami na mednarodnih tekmovanjih. Ozemlje ima lasten olimpijski odbor vendar ne tekmuje na olimpijskih igrah. Pravila olimpijskega komiteja dolo\xc4\x8dajo, da se lahko novi NOK (nacionalni olimpijski komite) sprejme le \xc4\x8de predstavlja suvereno dr\xc5\xbeavo (Hong Kong je sodeloval na olimpijskih igrah \xc5\xbee pred spremembo uredbe leta 1966).'